યૂપીએસસી સીસેટ અને આ પરીક્ષામાં અંગ્રેજીને મહત્વ આપવાને લઇને વિદ્યાર્થીઓ ઘણા દિવસોથી આંદોલન કરી રહ્યા છે. સંસદના વર્તમાન સત્રમાં પણ આ વિષય પર ઘણા સવાલો ઉઠી રહ્યા છે. સિવિલ સેવા પરીક્ષાની તૈયારી કરનારા હિન્દી ભાષી વિસ્તારના વિદ્યાર્થીઓ સીસેટનો વિરોધ કરી રહ્યા છે. તેમનો દાવો છે કે સીસેટના કારણે તમામ વિદ્યાર્થીઓને સમાન અધિકાર નથી મળી રહ્યો અને કળા, સમાજ વિજ્ઞાન અને ગ્રામીણ પૃષ્ઠભૂમિના વિદ્યાર્થીઓની વિરુદ્ધ છે.